open-index/open-wikipedia-markdown huggingface dataset:
Australianliejukana

**Australianliejukana** (*Tribonyx ventralis*) on Australian kotoperäinen rantakana. John Gould kuvaili lajin holotyypin Swan Riveriltä Länsi-Australiasta vuonna 1837.

## Lähteet
Nauruliejukana

**Nauruliejukana** (*Gallinula melanops*) on eteläamerikkalainen rantakana. Sen elinympäristö käsittää pääosan mantereesta, aina Kolumbiaan itäosan Andeilta Brasiliaan, Chileen ja Argentiinaan; se puuttuu kuitenkin aivan mantereen eteläkärjestä. Lajista tunnetaan kolme alalajia. Louis Jean Pierre Vieillot kuvaili lajin holotyypin Paraguaysta vuonna 1819.

## Lähteet
Pikkuliejukana

**Pikkuliejukana** (*Gallinula angulata*) on afrikkalainen rantakana. Sen elinympäristö käsittää Saharan eteläpuolisen osan manteretta, Senegambiasta Etiopiaan ja etelässä Namibiaan, Botswanaan ja Etelä-Afrikan iäosaan. Karl Jakob Sundevall kuvaili lajin holotyypin Natalista vuonna 1851.

## Lähteet
Pyöräily kesäolympialaisissa 1964

**[[Kesäolympialaiset 1964|Vuoden 1964 kesäolympialaisten]] [[pyöräily]]** järjestettiin 14. &ndash; 20. lokakuuta 1964 Hachiōjissa, Japanissa. Tämä oli 15. kerta kun laji oli mukana olympialaisten ohjelmassa. Mukana oli 303 osanottajaa 40 eri maasta. Tapahtumia oli seitsemän. Kaikki tapahtumat pidettiin ainoastaan miehille.

## Mitalistit
### Ratapyöräily

### Maantiepyöräily

## Mitalitaulukko

## Lähteet
*Cycling at the 1964 Tokyo Summer Games
Suakin

**Suakin** () on kaupunki koillis-Sudanissa. Suakin on alueen tärkein satama. 

## Väestö
Suakin väkiluku oli vuonna 2012 noin 38 311 henkilöä. Aikaisempien väestönlaskentojen mukaan siellä oli 5 895 asukasta vuonna 1973 ja 18 030 asukasta vuonna 1983.

## Lähteet
Nainen Shanghaista

**Nainen Shanghaista** (*The Lady from Shanghai*) on Orson Wellesin ohjaama film noir -elokuva vuodelta 1947. Hän näyttelee elokuvassa itse pääosaa Rita Hayworthin rinnalla. Elokuva perustuu Sherwood Kingin romaaniin *If I Die Before I Wake*. 

## Juoni
Michael O’Hara pelastaa Elsan rosvon käsistä, ja tämän mies ottaa hänet kiitokseksi palvelukseen alukselleen. 

Surrealistinen loppukohtaus tapahtuu huvipuiston peilisalissa. Elsa on haavoittunut kuolettavasti ja hänen miehensä kuollut. Murtuneena Michael lähtee olettaen, että oikeudenkäynti puhdistaa hänen maineensa. 

## Näyttelijät

## Lähteet

## Aiheesta muualla
* 

* Vesa Nykänen: Nainen Shanghaista. Yle Teema 5.5.2015.
* Harri-Ilmari Moilanen: Huikea labyrintti. Kansan uutiset 17.5.2015.
Nikolai Gappojev

**Nikolai Akimovitš Gappojev** (, 1897 nykyisen Prääsän piirin Kolatselän kylä – 23. helmikuuta 1938 Petroskoi) oli karjalaissyntyinen neuvostoliittolainen poliitikko.

## Elämäkerta

### Nuoruus ja siirtyminen politiikkaan (1897–1933)
Nikolai Gappojev syntyi itäkarjalaisen talonpojan perheeseen. Hänen isänsä työskenteli metsänhakkuissa, uittotyömailla sekä Tulemajärven rautatehtaalla ja toimi myöhemmin maanviljelijänä. Nikolai kävi kaksivuotisen venäläisen koulun Salmin Orusjärvellä vuosina 1911–1913. Vuosina 1913–1917 hän opiskeli Petroskoin opettajaseminaarissa. Valmistumisensa jälkeen hän työskenteli opettajana Rajakonnun kyläkoulussa. Vuonna 1919 hän liittyi kommunistipuolueeseen.

Vuodesta 1920 lähtien Gappojev työskenteli lastensuojeluosaston ja Aunuksen kihlakunnan kansanvalistusosaston johtajana sekä Vienan Kemin ja Poventsan puoluekomiteoiden sihteerinä. Vuonna 1924 hän osallistui NKP(b):n 13. puoluekokoukseen. Vuonna 1925 hänet nimitettiin Karjalan ASNT:n valistusasiain kansankomissaariksi. Tässä virassa hän mm. johti aikuisten lukutaitokampanjaa ja elokuvatoiminnan kehittämistä.

Vuosina 1928–1929 Gappojev myötäili Neuvosto-Karjalan suomalaisjohtoa vastustanutta karjalais-venäläistä oppositiota ja oli ehdolla NKP(b):n aluekomitean vastaavaksi sihteeriksi. Kustaa Rovion tultua valituksi tähän virkaan vuonna 1929 Gappojevista tehtiin syyllinen ryhmätaistelun syntymiseen. Rangaistukseksi hänet lähetettiin ammattiliittotyöhön Leningradiin, missä hän toimi kolmen vuoden ajan metalli- ja koneenrakennustyöläisten liiton aluekomitean kulttuuriosaston johtajana. Vuonna 1932 hänet lähetettiin NKP(b):n piirikomitean johtajaksi Novgorodiin.

### NKP(b):n kaupunkikomitean sihteerinä ja ASNT:n puheenjohtajana (1934–1937)

Vuoden 1934 alussa Gappojev palasi Petroskoihin, jossa hänet valittiin NKP(b):n kaupunkikomitean sihteeriksi. Samana vuonna hän osallistui puolueen 17. edustajakokoukseen. Sen osallistujista yli puolet joutui myöhemmin Stalinin vainojen kohteeksi. Neuvosto-Karjalan kuudesta kokousedustajasta ammuttiin neljä.

Syyskuussa 1934 Gappojev valittiin Karjalan ASNT:n ammattiliittoneuvoston puheenjohtajaksi. Seuraavana vuonna hänet lähetettiin Uhtualle puolueen piirikomitean sihteeriksi. ”Pehmeydestä” syytetty Gappojev osallistui puoluekoneiston puhdistamiseen trotskilaisista, Buharinin ”oikeistopoikkeaman” kannattajista ja suomalaisista ”nationalisteista”, kunnes lopulta hänestä itsestään tuli poliittisen vainon uhri.

### Pidätys ja kuolemantuomio

Gappojev pidätettiin 14.12.1937 ja tuomittiin kuolemaan 12.1.1938 Neuvostoliiton rikoslain vastavallankumouksellista toimintaa koskevan pykälän 58 perusteella. Hänet ammuttiin Petroskoin lähellä. Gappojevin väitettiin toimineen Suomen vakoilijana vuodesta 1919 lähtien. Häntä syytettiin myös vakoilijaverkoston luomisesta Kalevalan piiriin. Ns. ”Gappojevin ryhmän jutussa” tuhottiin vuosina 1937–1938 useita kymmeniä ihmisiä. Neuvostoliiton korkein oikeus totesi Gappojevin syyttömäksi vuonna 1957.

Gappojev oli naimisissa puoluetyöntekijä Ju.P. Oševenskajan kanssa. Heillä oli kaksi lasta.

## Lähteet
*
*

### Viitteet
Shōya Tomizawa

**Shōya Tomizawa** (10. joulukuuta 1990 – 5. syyskuuta 2010) oli japanilainen ratamoottoripyöräilijä, joka kuoli vuonna 2010 San Marinon Moto2-kilpailussa. Tomizawa kaatui kilpailussa, jonka seurauksena Alex de Angelis ja Scott Redding ajoivat hänen ylitseen. Hän menehtyi kallon, rintalastan ja muun yläruumiin vammoihin. Redding ja De Angelis eivät saaneet suurempia vammoja.

## Lähteet
Italian parlamentti

**Italian parlamentti** () on Italian tasavallan lainsäädäntövaltaa käyttävä elin. Parlamentti koostuu edustajainhuoneesta ja senaatista, jotka yhdessä valitsevat myös presidentin. Edustajainhuoneeseen kuuluu 630 jäsentä ja senaattiin 315 senaattoria. Lisäksi tietyt henkilöt, kuten entiset presidentit, pääsevät loppuiäkseen senaatin jäseniksi. 

Virallisesti Italian parlamentti koostuu alahuoneesta ja ylähuoneesta, käytännössä Italiassa on kaksi erillistä parlamenttia. Edustajainhuoneella ja senaatilla on nimittäin samanlainen tehtävänkuva: esimerkiksi lakialoitteen pitää läpäistä molemmat kamarit astuakseen voimaan ja maan hallituksen tulee nauttia molempien kamarien luottamusta. Italiaksi järjestelmää kuvataan termillä *bicameralismo perfetto* ().

## Parlamenttivaalit
Elokuussa 1993 Italian parlamenttivaaleihin tehtiin merkittävä muutos. Kolmeneljäsosa molempien kamarien edustajapaikoista valittiin jatkossa enemmistövaalilla ja loput suhteellisella vaalitavalla niille puolueille, jotka olivat ylittäneet neljän prosentin äänikynnyksen.

## Lähteet

## Aiheesta muualla

* Italian parlamentti
Yves Desmarets

**Yves Hadley Desmarets** (s. 19. heinäkuuta 1979 Pariisi, Ranska) on ranskalainen jalkapalloilija, jonka vanhemmat ovat haitilaisia. Hän on pelipaikaltaan keskikenttäpelaaja ja pelaa Portugalin toiseksi korkeimmalla sarjatasolla Belenensesin joukkueessa.

## Pelaajaura

Uran ensimmäiset vuodet Desmarets pelasi Ranskan alasarjoissa. Vuonna 2006 hän teki sopimuksen Vitória Guimarãesin kanssa. Tähän aikaan seura pelasi vielä Portugalin toiseksi ylimmällä sarjatasolla, mutta nousi sarjaporrasta ylemmäksi kauden 2006–2007 päätteeksi.

Espanjan La Ligassa pelaavan Deportivon kanssa Desmarets teki sopimuksen kesäkuussa 2010.

## Lähteet

## Aiheesta muualla
Pyöräily kesäolympialaisissa 1968

**[[Kesäolympialaiset 1968|Vuoden 1968 kesäolympialaisten]] [[pyöräily]]** järjestettiin 15. &ndash; 21. lokakuuta 1968 Meksikossa. Tämä oli 16. kerta kun laji oli mukana olympialaisten ohjelmassa. Mukana oli 329 osanottajaa 52 eri maasta. Tapahtumia oli seitsemän. Kaikki tapahtumat pidettiin ainoastaan miehille.

## Mitalistit
### Ratapyöräily

### Maantiepyöräily

## Mitalitaulukko

## Lähteet
*Cycling at the 1968 Ciudad de México Summer Games
Johanna Viksten

**Johanna Viksten** (Johanna Matila) on suomalainen laulaja, lauluntekijä, näyttelijä, juontaja ja ääninäyttelijä, joka on tullut tunnetuksi muun muassa *[[Viiru ja Pesonen]]* -animaatioelokuvien Viirun äänenä. Hän on myös Muumimamman suomenkielinen ääninäyttelijä puolalaisissa ''Muumien maailma'' -nimisissä Muumi-nukkeanimaatioissa. Hän on ollut tekemässä laulunsanoja mm. artisteille Club For Five, Pate Mustajärvi, Suvi Teräsniska, Petra (ex-Tiktak), Sani, Ipanapa-levyille; Otto Grundström), Emilianne, Koiton Laulu sekä Espoon Laulu -kuorot. Hän laulaa artistien taustoja, mainoslauluja sekä Impronautit-yhtyeessä sekä Hääppöset-lastenorkesterissa (tuttu ''Pikku Kakkosen'' *Musavideot*-sarjasta). Johanna Viksten opettaa freelancerina lauluntekemistä helsinkiläisessä HEO Kansanopistossa. Viksten sanoitti yhdessä Lotta Salosen kanssa Katri Ylanderin "Sinä pärjäät" -singlen, joka julkaistiin 30. marraskuuta 2018. Kappaleen sävelsi Sami Kurppa. Laulu voitti myös Inspiraationa Juice -kilpailun samana vuonna.

## Filmografia
### Televisiosarjat

### Dubbauksia

## Lähteet
*  
*  
*  (nimellä Johanna Viksten, eri filmografia)

### Viitteet
Suomen asutusmuseo

**Suomen asutusmuseo** sijaitsee Lapinlahden Alapitkällä. Museon tarkoituksena on vaalia ja säilyttää asutustiloilla eläneiden ihmisten muistoa ja kertoa, millaista maatilojen elämä oli ennen tietoyhteiskuntaa. Museoon kuuluu täysin alkuperäisessä asussaan säilynyt rintamamiestalo Alapitkän Alarannan tilalla, navetta, rantasauna ja puimala, joka on kesäisin kahviona. Museo on alkujaan ollut Salmista Laatokan Karjalasta Lapinlahdelle muuttaneiden Muren sisarusten koti. Museo avattiin vuonna 2000, ja sen ylläpitäjänä on Asutusmuseosäätiö. 

## Katso myös
* Asutustoiminta Suomessa

## Lähteet

## Aiheesta muualla
* 
* 
*
Arno Nordlund

**Arno Vilhelm Nordlund** (2. syyskuuta 1935 Hanko – 21. huhtikuuta 2008) oli suomalainen jalkapalloilija.

Arno (Jammu) Nordlund aloitti pelaajauransa ensin Hangö Bollklubbissa (HBK) ja edusti tämän jälkeen Hangö Arbetarnas Idrottsklubbia (HAIK). Laitahyökkääjänä pelannut Nordlund edusti aikuisuransa ajan 1955–1972 Hangö IK:a ja pelasi sinä aikana viralliset 427 ottelua peräkkäin, ennätys joka säilyi 30 vuotta. Hikkenin edustusjoukkue sai Nordlundista kuntopohjaltaan ja taistelutahdoltaan vahvan pelaajan, joka usein päätti tarkkaan harkitut hyökkäyksensä tuliseen vetoon. HIK pelasi tuolloin Suomensarjassa lukuun ottamatta kautta 1962, jonka se vietti mestaruussarjassa. Nordlund pelasi mestaruussarjassa 21 ottelua, joissa hän teki kolme maalia. Suomensarjassa Nordlund viimeisteli 99 maalia.

Nordlund pelasi myös Suomen maajoukkueessa kaksi A-maaottelua 1961.

Nordlund oli 11 vuotta HIK:n kapteenina ja vuoden seuran jalkapallojaostossa. Hän kuului myös Hangon urheilulautakuntaan. Hän harrasti jalkapalloa ja kalastusta. Ammatiltaan Nordlund oli sähköasentaja.

## Lähteet
Italian edustajainhuone

**Italian edustajainhuone** () on Italian parlamentin alahuone. Se kokoontuu Roomassa sijaitsevassa Montecitorion palatsissa.

## Historia
Italian nykyinen edustajainhuone on Sardinian kuningaskunnan, josta tuli myöhemmin Italian kuningaskunta, perua. Ensimmäisen kerran edustajainhuone kokoontui vuonna 1848.

Vuonna 2020 järjestetyn kansanäänestyksen seurauksena parlamentin kokoa pienennettiin ja edustajainhuoneen koko on sen jäljiltä nykyään 400. Aiemmin edustajia oli 630.

### Viimeisimmät vaalit
Viimeisimmät vaalit pidettiin vuonna 2022, ja Italian veljet sai 26 % äänistä. Lokakuussa 2022 puhemieheksi valittiin Legaa edustava Lorenzo Fontana.

## Tehtävä
Italian parlamentti on "täydellinen kaksikamarinen järjestelmä", missä sekä ylä- että alahuoneella on samat valtaoikeudet. Lakien hyväksymisen lisäksi parlamentin tehtäviin kuuluu hallituksen toiminnan valvominen. Italia on parlamentaarinen demokratia, missä hallituksen tulee nauttia parlamentin molempien kamarien luottamusta. 

Edustajainhuone osallistuu myös Italian presidentin valintaan seitsemän vuoden välein pidettävässä vaalissa, missä edustajainhuoneen, senaatin ja paikallishallinnon edustajista koostuva ryhmä valitsee presidentin.

Parlamentaarista työtä tehdään 14 pysyvässä valiokunnassa.

## Edustajat ja koostumus
Edustajainhuoneessa on 400 jäsentä, joista kaikki valitaan vaaleilla. Edustajainhuoneen jäsenen on oltava vähintään 25-vuotias Italian kansalainen. Vuodesta 2006 lähtien ulkomailla asuvat Italian kansalaiset ovat valinneet omat edustajansa, joita on nykyään kahdeksan, edustajainhuoneeseen. Vaalit pidetään viimeistään viiden vuoden välein, mutta tästä voidaan poiketa maan ollessa sodassa.

Naisille ei ole suoraan kiintiöityjä paikkoja, mutta sellaisissa vaalipiireissä, joissa valitaan listavaaleilla useampi edustaja, on puolueiden listalla olevien ehdokkaiden oltava sekä miehiä että naisia vuorotellen.

## Lähteet

## Aiheesta muualla

* Italian edustajainhuone
De Grolsch Veste

**De Grolsch Veste** on jalkapallostadion, joka sijaitsee Enschedessä Alankomaissa. Se toimii Alankomaiden pääsarjaseura Twenten kotikenttänä. Stadion on avattu vuonna 1998 ja sen kapasiteetti on 30&nbsp;000.

De Grolsch Veste korvasi Twenten vanhan kotikentän Diekman Stadionin 22. maaliskuuta 1998. Alun suunnitelmana oli remontoida ja laajentaa vanhaa Diekman Stadionia, mutta kasvava seuran kannattajamäärä synnytti lopulta idean kokonaan uuden stadionin rakentamisesta.

Uuden stadionin rakennustöiden arvioitiin olevan noin 33 miljoonan guldenin luokkaa. Työt aloitettiin 31. tammikuuta 1997 ja sen valmistaminen kesti yhteensä 14 kuukautta. Ensimmäinen ottelu sillä pelattiin 10. toukokuuta 1998 Twenten ja PSV Eindhovenin välillä.

1. lokakuuta 2006 stadionille asennettiin kaksi isoa videotaulua. Toukokuussa 2008 stadionin nimi Arke Stadion vaihtui paikallispanimo Grolschin mukaan De Grolsch Vesteksi.

Ensimmäinen kansainvälinenottelu stadionilla pelattiin 5. syyskuuta 2009, jossa kohtasivat Alankomaat ja Japani.

## Aiheesta muualla

* Virallinen kotisivusto
Kalevi Nupponen

**Kalevi Tapio Nupponen** (s. 19. tammikuuta 1942 Turku) on uraansa jatkava jalkapalloilija, joka pelaa nyt kahdeksannella vuosikymmenellä. Pallo pyörii -lehden 5/1959 mukaan hän pelasi maakuntasarjaa Viipurin Reippaassa 1959, jolloin voitti Suomen tekniikkamestaruuden ja pelasi Helsingborgissa poikien maaottelun Ruotsia vastaan.  Ensimmäisen SM-kultansa hän voitti Viipurin Reippaan A-pojissa 1961 ja miehissä 1963. Reippaassa Nupponen saavutti vielä hopeaa vuonna 1962 ja pronssia 1965. Nupponen pelasi Reippaassa myös jääkiekkoa ja jääpallossa hän oli nostamassa Reipasta Mestaruussarjaan. Ilves-Kissoissa Nupponen toimi vuodesta 1968 kapteenina ja oli vuonna 1972 nostamassa joukkuetta vuoden tauon jälkeen mestaruussarjaan. 

Ikämiehissä hän on edustanut muun muassa Tampereen Ilvestä. Vielä 2023 Nupponen oli avaamassa aivan uuden ikäluokan, kun Palloliitto järjesti 75-vuotiaiden sarjan haasteottelun KäPa-Ilves Helsingin Vallilanlaakson kentällä. Ilvestä edustanut Nupponen oli 81-vuotias ja teki puskemalla avausmaalin historiallisessa pelissä, jonka KäPa voitti 4-3. 

Hyökkääjänä pelannut Nupponen edusti aktiiviurallaan Lahden Reipasta 1960–1963 ja 1965–1966 sekä Tampereen Ilves-Kissoja 1967–1975. Lisäksi hän pelasi kaudella 1964 ruotsalaisessa Skellefteå AIK:ssa. Kaikkiaan Nupponen pelasi 11 kauden aikana 230 mestaruussarjan ottelua, joissa hän teki 89 maalia. Hän on maaleillaan kaikkien aikojen listan sijalla 30.

Nupponen pelasi Suomen maajoukkueessa vuosina 1961–1970 yhteensä 4 A-maaottelua. Lisäksi hänelle kertyi 3 B-maaottelua, 9 nuorten ja 2 poikien maaottelua. Lahden Reipas pelasi Afrikan kiertueella 11.12.1964-3.1.1965 neljä ottelua, joista yksi oli Norsunluurannikon maajoukkuetta vastaan. Isännät olivat odottaneet kohtaavansa Suomen maajoukkuueen. Ohjelmaan kuuluivat liput ja kansallislaulut. Peli päättyi 4-4. Nupponen teki kaksi maalia. Ottelulla ei ole maaottelun statusta. 

## Lähteet
Saúl Fernández García

**Saúl Fernández Garcia** (s. 9. huhtikuuta 1985), tunnetaan paremmin pelkästään nimellä **Saúl**, on espanjalainen jalkapalloilija. Hän on pelipaikaltaan keskikenttäpelaaja ja pelaa tällä hetkellä Espanjan pääsarjassa Primera Divisiónissa Deportivon joukkueessa.

## Pelaajaura

Heinäkuussa 2010 Saúl teki kolme kautta kattavan sopimuksen Deportivon kanssa.

## Lähteet
Gerrit Voorting

**Gerardus Petrus ”Gerrit” Voorting** (18. tammikuuta 1923 Velsen – 30. tammikuuta 2015 Heemskerk) oli alankomaalainen maantiepyöräilijä ja olympiamitalisti. Hän voitti hopeaa maantieajosta Lontoon olympialaisissa 1948. Voorting voitti Ranskan ympäriajossa kaksi etappia, yhden vuonna 1953 ja yhden vuonna 1958. Hän myös piti hallussaan kilpailun johtajan keltaista paitaa yhteensä neljän etapin ajan.

## Lähteet
Belgian senaatti

**Belgian senaatti** on Belgian parlamentin ylähuone. Senaattiin kuuluu 60 jäsentä, joista 50 valitaan lääneistä ja alueista, ja 10 muulla tavalla. Alueellisesti valittavista edustajista flaamihallitus valitsee 29, ranskankielisen kieliyhteisön hallitus 20 ja saksankielisen kieliyhteisön hallitus yhden edustajan. Aluehallitusten valitsemat senaattorit valitsevat loput kymmenen senaattoria, joista kuusi on hollanninkielistä ja neljä ranskankielistä. Lisäksi Belgian kuninkaan jälkeläisistä tulee senaatin jäseniä heidän täytettyään 18 vuotta. Heinäkuusta 2019 alkaen senaatin puhemiehenä on toiminut Sabine Laruelle.

## Lähteet
Pekka Nurmio

**Pekka Nurmio** (s. 14. syyskuuta 1958) on entinen suomalainen jalkapalloilija.

Maalivahtina pelannut Nurmio edusti koko uransa ajan Turun Palloseuraa vuosina 1976–1985. Kaikkiaan hän pelasi kymmenen kauden aikana 176 mestaruussarjan ottelua. Nurmio pelasi Suomen maajoukkueessa kaksi maaottelua 1980.

Pelaajauran jälkeen Nurmio on toiminut muun muassa TPS:n maalivahtivalmentajana.

## Lähteet
Beyond Hell / Above Heaven

**Beyond Hell / Above Heaven** on tanskalaisen heavy metal -yhtye Volbeatin neljäs studioalbumi, joka julkaistiin 10. syyskuuta 2010. Se nousi Suomen virallisen listan sijalle 1.

## Kappaleet

## Kokoonpano
* Michael Poulsen – laulu, kitara
* Thomas Bredahl – kitara
* Anders Kjølholm – bassokitara
* Jon Larsen – rummut

## Arvostelut
* AllMusic: 
* Desibeli.net: 
* Imperiumi.net: 
* Kaaoszine: 
* Soundi: 

## Lähteet

## Aiheesta muualla
* ''Beyond Hell / Above Heaven'' discogs.com -sivustolla
*
Tasmanianliejukana

**Tasmanianliejukana** (*Tribonyx mortierii*) on Tasmanian kotoperäinen rantakana. Laji on siirretty Tasmanian itärannikon Maria Islandille, jonne se on kotiutunut hyvin. Sitä ei tavata Tasmanian lounaisosasta. Laji on nimetty belgialaisen kasvitieteilijän Barthélemy Charles Joseph Du Mortierin kunniaksi. Bernard du Bus de Gisignies kuvaili lajin holotyypin Tasmaniasta vuonna 1840.

## Lähteet
Kylänoikeus

**Kylänoikeuden** muodostivat Etelä- ja Keski-Pohjanmaan kylissä oltermanni ja lautamiehet, jotka johtivat kylien  oltermannihallintoa. Vuoden 1742 kyläjärjestysohjeessa kyläkokouksen ja kylänoikeuden välinen suhde jäi jonkin verran epäselväksi, mutta eteläpohjalaisissa kyläasetuksissa kylänoikeus esitetään omana instituutiona, samalla kun kylänoikeuden oikeudellinen luonne täsmentyy. Etelä-Pohjanmaan reuna-alueilla ja osaksi Keski-Pohjanmaalla kylänoikeuksien toiminta oli vajavaista.

Kylänoikeus valvoi kyläasetusten sekä tehtyjen päätösten ja sopimusten noudattamista. Kylänoikeudella oli oikeus sakottaa laiminlyönneistä ja kyläasetusten rikkomisista. Lisäksi kylänoikeus ratkoi kyläjärjestys lakikirjanaan kyläläisten välisiä riita-asioita. Kyläasetuksissa korostettiin kylänoikeuden jäsenten arvovaltaa. Kylänoikeuden päätöksistä sai edelleen valittaa kihlakunnanoikeuteen.

Käytännössä kylänoikeus (byaråd) eli oltermanninoikeus (åldermansrätt) toimi Pohjanmaalla jo 1750-luvulla, joten kyläjärjestyksiin kylänoikeuden oikeudellinen luonne tuli myöhäsyntyisesti. Kylänoikeus teki päätöksensä joko kyläkokouksessa tai  itsenäisesti esimerkiksi erilaisten tarkastusten yhteydessä. Sakottamisen sijasta voitiin pyrkiä sovitteluratkaisuihin tai asettaa uhkasakkoja. Kylänoikeuden oli esitettävä vuosittain tilit kyläkokoukselle, joka ne hyväksyi. 

## Lähteet
Pyöräily kesäolympialaisissa 1972

**[[Kesäolympialaiset 1972|Vuoden 1972 kesäolympialaisten]] [[pyöräily]]** järjestettiin 29. elokuuta &ndash; 7. syyskuuta 1972 Münchenissä, Saksassa. Tämä oli 17. kerta kun laji oli mukana olympialaisten ohjelmassa. Mukana oli 359 osanottajaa 54 eri maasta. Tapahtumia oli seitsemän. Kaikki tapahtumat pidettiin ainoastaan miehille.

## Mitalistit
### Ratapyöräily

### Maantiepyöräily

 Espanjalainen Jaime Huélamo hylättiin dopingtestien jälkeen, koska häneltä oli saatu positiivinen tulos niketamidin käytöstä.

 Alankomaan joukkue hylättiin dopingtestien jälkeen, koska Aad van den Hoekilta oli saatu positiivinen tulos niketamidin käytöstä.

## Mitalitaulukko

## Lähteet
*Cycling at the 1972 München Summer Games
Tummaliejukana

**Tummaliejukana** (*Gallinula tenebrosa*) on oseanialainen rantakana. Siitä tunnetaan kolme alalajia, joista nimialalaji *tenebrosa* elää Australiassa, *neumanni* Uuden-Guinean pohjoisosassa, ja *frontata* Indonesiassa. John Gould kuvaili lajin holotyypin Etelä-Australiasta vuonna 1846.

## Lähteet
Börje Nygård

**Börje Nygård** (21. huhtikuuta 1930 Uusikaarlepyy – 11. heinäkuuta 1995) oli suomalainen jalkapalloilija ja jalkapallovalmentaja.

Puolustajana ja hyökkääjänä pelannut Nygård edusti koko uransa vuosina 1948–1966 Drottia ja sen seuraajaksi 1966 perustettua FF Jaroa. Drott pelasi tuolloin Suomensarjassa ja maakuntasarjassa lukuun ottamatta mestaruussarjassa vietettyä kautta 1960. Nygård voitti Drottissa Suomen Cupin 1957. Nygård pelasi 15 mestaruussarjan ottelua, joissa hän teki kolme maalia. Lisäksi hän viimeisteli Suomensarjassa 43 maalia.

Nygård pelasi Suomen maajoukkueessa yhden maaottelun vuonna 1954.

Pelaajauran päätyttyä Nygård valmensi Jaroa 1966–1967.

## Lähteet
Naurava kulkuri (Tapio Tammilehto)

**Naurava kulkuri** on Tapio Tammilehdon vuonna 1975 julkaistu albumi, joka jäi Tammilehdon ainoaksi julkaisuksi. 

## Kappaleet
#*[[Naurava kulkuri (musiikkikappale)|Naurava kulkuri]]* (Gamblers Guitar) Jim Lowe, suom. Reino Helismaa
#*Kuinka saatoitkaan* (Oo What Do You Do Me) Kathleen Twomey, Benjamin Weisman, Fred Wise, suom. Sauvo Puhtila
#*Tuuli tunturiin käy* (Nu går vind över fjäll) Jules Sylvain, suom. Vuokko Lehmusto
#*Pisaroita* säv. ja san. Olavi Huuska
#*Domino* (Domino) Louis Ferrari, suom. Usko Kemppi
#*Eilinen* (Yesterdays) Jerome Kern, suom. Sauvo Puhtila
#*Kengänkoputtaja naskalinnaputtaja* (Le petit cordonnier) Rudi Revil, suom. Sauvo Puhtila
#*Hymy voittaa* (When You're Smiling) Mark Fisher, Joe Goodwin, Larry Shay, suom. Sauvo Puhtila
#*Niin rakastunut sinuun* (So in Love) Cole Porter, suom. Sauvo Puhtila
#*Houkutus* säv. Harry Bergström, san. Helena Korpela
#*Sateinen syyskuu* (September in the Rain) Harry Warren, suom. Tapio Lahtinen
#*Laulu merelle* (La mer) Charles Trenet, suom. Tapio Lahtinen
#*Tanssiaisten jälkeen* (After the Ball) Charles Harris, suom. Kauko Käyhkö
#*Läheisyytesi* (Nearness of You) Hoagy Carmichael, suom. Sauvo Puhtila

Sovitukset Ilkka Willman.
Joe Ingles

**Joe Ingles** (s. 2. lokakuuta 1987 Happy Valley) on australialainen koripalloilija.

## Ura

Ingles aloitti pääsarjakoripallon vuonna 2006 South Dragonsissa. Kaudella 2006–2007 hänet valittiin liigan vuoden tulokkaaksi. Vuonna 2009 Ingles johdatti Dragonsin maansa mestaruuteen. Vuonna 2009 Golden State Warriors valitsi Inglesin -joukkueeseensa. Ingles ei kuitenkaan siirtynyt NBA:han vaan liittyi espanjalaisen CB Granadan joukkueeseen. Marraskuussa 2010 Ingles siirtyi FC Barcelonaan kolmivuotisella sopimuksella. Kauden 2013–2014 hän pelasi Israelissa Tel Aviv Maccabin joukkueessa. Kesällä 2014 NBA-seura Los Angeles Clippers hankki Inglesin mutta NBA:ssa hän pääsi pelaamaan vasta siirryttyään syksyllä 2014 Utah Jazziin, jossa hän pelaa edelleen kaudella 2018–2019.

## Lähteet

## Aiheesta muualla

* ACB:n pelaajaprofiili  
* Euroliigan pelaajaprofiili 
*
Italian senaatti

**Italian senaatti** () on Italian parlamentin ylähuone, joka koostuu 200:sta vaaleilla valitusta senaattorista ja korkeintaan kuudesta elinikäisestä senaattorista.

Senaatti kokoontuu Roomassa sijaitsevassa Palazzo Madamassa vuodesta 1871 alkaen.

## Historia ja tehtävät
Vuonna 2020 järjestetyssä kansanäänestyksessä italialaiset äänestivät parlamentin koon pienentämisen puolesta: edustajainhuoneen uusi koko on 400 edustajaa ja senaatin 200. Vuonna 2022 järjestetyissä vaaleissa valittiin ensimmäistä kertaa edustajat uusiin, pienennettyihin kamareihin. Ennen uudistusta edustajainhuoneen paikoista 1/3 jaetaan käyttäen enemmistövaalitapaa ja 2/3 paikoista jaetaan suhteellista vaalitapaa käyttäen. Lisäksi vuodesta 2006 lähtien ulkomailla asuvat Italian kansalaiset ovat valinneet omat senaattorinsa, joita on nykyään neljä.

Perustuslain uudistusyrityksistä huolimatta Italian parlamentti on "täydellinen kaksikamarinen järjestelmä", missä edustajainhuoneella ja senaatilla on samat valtaoikeudet. Hallituksen tulee nauttia sekä edustajainhuoneen että senaatin luottamusta, ja lakialoitteet tulee hyväksyttää molemmissa kamareissa. Senaatti osallistuu myös maan presidentin valintaan seitsemän vuoden välein pidettävässä vaalissa, missä edustajainhuoneen, senaatin ja paikallishallinnon edustajista koostuva ryhmä valitsee presidentin.

## Senaattorit
Suurin osa senaattoreista valitaan vaaleilla. Ehdokkaaksi voivat asettua kaikki vähintään 40-vuotiaat Italian kansalaiset, jotka ovat äänioikeutettuja parlamenttivaaleissa.

Vuonna 2021 voimaan astuneen lakimuutoksen nojalla äänestysikäraja senaatin vaaleissa laskettiin 18, joka on sama kuin edustajainhuoneessa.

Viimeisimmät vaalit pidettiin syyskuussa 2022, ja suurimmaksi puolueeksi nousi Italian veljet. Ignazio La Russa valittiin senaatin puhemieheksi 13. lokakuuta 2022.

Elinikäiset senaattorit, joiden tulee olla ansioituneita kansalaisia esimerkiksi tieteen tai taiteen saralla, nimittää Italian presidentti. Lisäksi kaikki entiset elossa olevat presidentit nimitetään automaattisesti elinikäisiksi senaattoreiksi. Nykyiset elinikäiset senaattorit ovat: 

* Mario Monti
* Elena Cattaneo
* Renzo Piano
* Carlo Rubbia
* Liliana Segre

## Galleria

Tiedosto:Aula palazzo madama.jpg|Senaatin istuntosali
Tiedosto:Rom, der Palazzo Minerva.JPG|Palazzo Minerva, jossa sijaitsee senaatin kirjasto 
Tiedosto:Palazzo Madama (Rome), side entrance.jpg|Vartioita senaatin edessä


## Lähteet

## Aiheesta muualla

* Italian senaatti
Ruosteluhtakana

**Ruosteluhtakana** (*Rallus elegans*) on amerikkalainen rantakana. Siitä tunnetaan kolme alalajia, joista nimialalaji *elegans* elää Itä-Kanadassa ja Yhdysvaltain koillisosassa ja talvehtii itäisessä Meksikossa; *tenuirostris* elää Meksikon keskiosissa, ja *ramsdeni* Kuubassa sekä Isla de la Juventudilla. John James Audubon kuvaili lajin holotyypin Charlestonista Etelä-Carolinasta vuonna 1834.

## Lähteet
Painin maailmanmestaruuskilpailut 2010

**Vuoden 2010 painin maailmanmestaruuskilpailut** järjestettiin Moskovassa, Venäjällä 6.–12. syyskuuta 2010. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä painoluokassa. Kilpailupaikkana toimi Olimpiski–sisäolympia-areena.

## Mitalistit
### Kreikkalais-roomalainen paini

### Vapaapaini

### Naispaini

## Suomen joukkue
Suomen Painiliitto nimesi MM-kilpailuihin kahdeksan painijan joukkueen. Joukkue koostui kuudesta kreikkalais-roomalaisen tyylin painijasta, yhdestä vapaapainijasta ja yhdestä naispainijasta.

### Kreikkalais-roomalainen paini

(*) Ala-Huikku voitti avausottelunsa ensimmäisen jakson Pekingin olympialaisten pronssimitalistia, kirgisialaista Ruslan Tjumenbajevia vastaan, mutta toisella jaksolla juuri Tjumenbajeville Pekingissä avausottelunsa hävinneen Ala-Huikun oikean käden kyynärluu murtui, ja hän joutui luovuttamaan ottelun.

### Vapaapaini

### Naispaini

## Lähteet
*FILA:n kisasivusto  

### Viitteet
Región Autónoma de la Costa Caribe Sur

**Región Autónoma de la Costa Caribe Sur** (lyhennetään RACCS) on Nicaraguassa sijaitseva itsehallinnollinen alue. Sen pääkaupunki on Bluefields.

RACCSia ja rannikon pohjoista autonomista aluetta Región Autónoma de la Costa Caribe Nortea (RACCN) asuttavat pääasiassa alkuperäiskansoihin kuuluvat miskitot, kreolit, sumut, garifunat ja ramat. Perimältään ryhmät ovat intiaaneja ja afrokaribialaisia, ja he puhuvat omia kieliään, kreolienglantia ja espanjaa.  

## Kunnat
* Bluefields
* Bocana de Paiwas
* Maissisaaret eli Corn Island eli Islas del Maíz
* Desembocadura de la Cruz de Río Grande
* El Ayote
* El Rama
* El Tortugero
* Kukra Hill
* Cruz de Río Grande
* Laguna de Perlas
* Muelle de los Bueyes
* Nueva Guinea
* El Río del Tortuguero

## Lähteet
Diagonal-Provençan metroasema

**Diagonal-Provença** on merkittävä kahden metroaseman kokonaisuus Barcelonan metrojärjestelmässä. Diagonalin nimellä tunnettu osuus asemasta on TMB:n liikennöimien metrolinjojen 3 ja 5 käytössä. Provençan asema puolestaan on FGC:n liikennöimien metrolinjojen 6 ja 7 sekä lähijunien S1, S2, S5 ja S55 käytössä.

Diagonalin asema avattiin linjan 3 asemana vuonna 1924 ja linjan 5 osuus valmistui vuonna 1969. Provençan asema puolestaan on avattu vuonna 1929.

## Lähteet

## Aiheesta muualla

*Diagonalin asema Trens de Catalunya -sivustolla 
*Provençan asema Trens de Catalunya -sivustolla
36-22-36

**36-22-36** on ZZ Topin kappale vuodelta 1999. Se julkaistiin albumilla XXX 1999, singlenä vuonna 2000. Singlen b-puolena on kappale ”Suggested Callout Hook”.
Valtiolliset hautajaiset

**Valtiolliset hautajaiset** ovat valtion kustannuksella järjestettävät hautajaiset tärkeälle henkilölle, joissa noudatetaan tarkkaa protokollaa ja joihin usein liittyy tavallisista hautajaisista poikkeavia seremonioita, kuten kunnialaukausten ampuminen tai yleinen suruliputus. Valtiollisiin hautajaisiin ovat useimmissa maissa automaattisesti oikeutettuja valtionpäämiehet, kuten monarkit ja presidentit, mutta niitä järjestetään harkinnan mukaan myös muille tärkeille henkilöille.

## Suomessa

Suomessa valtiolliset hautajaiset järjestetään nykyisin ainoastaan presidenteille. Valtioneuvosto voi poikkeustapauksessa päättää järjestää tai rahoittaa hautajaiset hyvin pitkäaikaisille pääministereille, eduskunnan puhemiehille ja erityistä kansallista merkitystä omaaville henkilöille. Käytäntö on ollut Suomessa voimassa vuodesta 1989.

Valtiolliset hautajaiset on järjestetty Suomessa vuodesta 1990 seuraaville henkilöille:

*1990 entinen pääministeri, valtiotieteen tohtori Ahti Karjalainen
*1992 kirjailija, akateemikko Väinö Linna
*1995 jääkärikenraali Väinö Valve
*2000 entinen pääministeri ja ministeri, entinen eduskunnan puhemies Johannes Virolainen
*2004 entinen pääministeri, entinen eduskunnan puhemies Kalevi Sorsa
*2004 jalkaväenkenraali Adolf Ehrnrooth
*2011 valtioneuvos, entinen pääministeri Harri Holkeri
*2017 presidentti, entinen pääministeri Mauno Koivisto
*2023 presidentti, suurlähettiläs Martti Ahtisaari

## Lähteet

## Aiheesta muualla
Amerikanluhtakana

**Amerikanluhtakana** (*Rallus limicola*) on amerikkalainen rantakana. Siitä tunnetaan kolme alalajia, joista nimialalaji *limicola* elää Etelä-Kanadassa ja Yhdysvaltain koillis-, länsi- ja keskiosissa, *friedmanni* Meksikon keskiosista maan eteläosiin ja Guatemalaan, sekä *aequatorialis* Kolumbian lounaiskolkassa ja Ecuadorin Andeilla. Louis Jean Pierre Vieillot kuvaili lajin holotyypin Pennsylvaniasta vuonna 1819.

## Lähteet
Antanas Gustaitis

**Antanas Gustaitis**  (26. maaliskuuta 1898 – 16. lokakuuta 1941) oli liettualainen lentoupseeri ja lentokonesuunnittelija. Hän modernisoi Liettuan ilmavoimat 1930-luvulla.

Gustaitis syntyi Obelinėssa ja kävi koulunsa Jaroslavlissa. Hän opiskeli Pietarin Tykistökoulun insinööri-instituutissa ensimmäisen maailmansodan aikana. Hän liittyi Liettuan armeijaan maan itsenäistyessä vuonna 1919. Vuonna 1920 hän osallistui sotatoimiin Puolan hyökättyä Liettuaan. Vuonna 1922 hän toimi lennonopettajana. Hän valvoi Itävallasta ja Tšekkoslovakiasta tilattujen sotilaslentokoneiden kokoonpanoa Liettuassa. Hän oli Liettuan ilmailukerhon perustajia. Hän pyrki edistämään purjelentoa Liettuassa.

Vuodet 1925–1928 Gustaitis opiskeli lentokoneinsinööriksi Pariisissa. Palattuaan Liettuaan hänet ylennettiin sotilasilmailun varakomentajaksi ja alkoi johtaa Karo Aviacijos Tiekimo Skyrius -lentokonetehdasta. Se kehittyi korjaamosta tehtaaksi muuttaen nimensä muotoon ANBO, *Antanas Nori Būti Ore* – ”Antanas haluaa lentää”.

Vuonna 1934 Gustaitis ylennettiin ilmavoimien päälliköksi, ja tässä tehtävässä hän modernisoi Liettuan ilmavoimat . Kun Liettua vuonna 1941 liitettiin Neuvostoliittoon, hän toimi opettajana Vytautas Magnus -yliopistossa. Hän yritti Saksaan 4. maaliskuuta 1941, mutta epäonnistui ja tuomittiin kuolemaan.

## Lentokoneet

## Lähteet
* 
* Lithuanian Aviation Museum
Alfons Nylund

**Alfons Asser ”Ali” Nylund** (14. marraskuuta 1904 – 3. elokuuta 1959) oli suomalainen jalkapalloilija.

Tukimiehenä pelannut Nylund edusti urallaan 1929–1935 HIFK:ta. Hän voitti seurassa kolme Suomen mestaruutta vuosina 1930, 1931 ja 1933. Kaikkiaan Nylund pelasi kuuden Mestaruussarjakauden aikana 61 ottelua, joissa hän teki yhden maalin. Nylund pelasi Suomen maajoukkueessa vuosina 1929–1931 yhteensä viisi maaottelua.

Pelaajauran jälkeen Nylund perusti 1940-luvulla Merikiito Oy:n ja toimi sen ensimmäisenä toimitusjohtajana.

## Lähteet
Canon EOS-1Ds Mark III

**Canon EOS-1Ds Mark III** on japanilaisyhtiö Canonin valmistama täysikokoisen kennon digitaalinen järjestelmäkamera. Se julkistettiin 20. elokuuta 2007 Canon EOS-1Ds Mark II:n seuraajaksi. Kamerassa on 21 megapikselin CMOS-kenno, se on yhteensopiva EF-objektiivien kanssa ja sillä pystyy kuvaamaan viisi kuvaa sekunnissa. Lisäksi kamerassa on 3,0 tuuman näyttö.

Kameran seuraaja ammattilaiskäyttöön tarkoitettujen DSRL-kameroiden luokassa oli alkuvuonna 2012 myyntiin tullut Canon EOS-1D X.

## Lähteet

## Aiheesta muualla

*Canon EOS-1Ds Mark III Canonin sivuilla
Venezuelanluhtakana

**Venezuelanluhtakana** (*Rallus wetmorei*) on Venezuelan kotoperäinen rantakana. Laji elää Venezuelan pohjoisrannikolla, josta tunnetaan yhdeksän esiintymispaikkaa, joista vain kolmessa se on tavattu viime vuosina. Populaation koko on 250–999&nbsp;yksilöä. John Todd Zimmer ja William Henry Phelps kuvailivat lajin holotyypin Araguan La Ciénagasta vuonna 1944, ja nimesivät lajin Alexander Wetmoren kunniaksi.

## Lähteet
Ryhmäavioliitto

**Ryhmäavioliitto** on polyamorian muoto. Siinä ainakin kolme ihmistä muodostaa perheen, jossa heidän kaikkien katsotaan olevan naimisissa toistensa kanssa ja he kaikki jakavat liitossa mahdollisesti syntyvien lasten vanhemmuuden.

## Ei-eurooppalaiset kulttuurit
*Havaijin Sandwich-saarella *punalua*-suhteessa veljesten ja heidän vaimojensa tai sisarusten ja heidän miestensä katsottiin kaikkien olevan naimisissa keskenään.
*Paikoin Melanesiassa veljekset saattoivat elää avioliitonomaisesti sisarusparven kanssa.
*Friedrich Ratzel raportoi teoksessaan *Völkerkunde* (1885–1888) punalua-ryhmäavioliitoista.
*Toda-kansa, Etelä-Intiassa harjoitti aiemmin avioliittoja, joissa veljet olivat mukana.

N. W. Thomas (1906) mainitsee Omahoiden keskuudessa olevan sisaruuteen liittyviä ryhmäavioliittoja ja Australian eri kansojen keskuudessa olevan monenlaisia ryhmäavioliittoja, joista osa rakentuu sisaruuden päälle.

Antropologi George P. Murdockin vuoteen 1949 mennessä tutkimista 250 yhteiskunnasta vain Brasilian Caingang-yhteisössä oli avioliittoja, joihin saattoi kuulua yhtaikaa ainakin kaksi miestä ja ainakin kaksi naista.

## Länsimaat
1800- ja 1900-luvuilla on perustettu monia ryhmäavioliitonomaisia yhteisöjä mm. USA:ssa.

## Kirjallisuus
Tunnettuja ryhmäavioliittojen kuvauksia on muun muassa tieteiskirjailija Robert A. Heinleinin myöhemmissä romaaneissa kuten *[[Stranger in a Strange Land]]*, *[[Friday (romaani)|Friday]]*, *[[Time Enough for Love]]* ja *[[Kuu on julma]]*.

## Katso myös
* Avioliitto
* Polygamia

## Lähteet
* 
* Edward Westermarck : *The History of Human Marriage*. Allerton Book Company, New York, 1922.

* Ethnographic Atlas Codebook , derived from George P. Murdock’s *Ethnographic Atlas*.
* 
* 
*  (ISBN viittaa vuoden 1997 painokseen)

### Viitteet
Kiinan tasavallan armeija

**Kiinan tasavallan armeija** () on Kiinan tasavallan asevoimien suurin aselaji. Noin 80% armeijasta sijaitsee Taiwanissa. Loput on sijoituttu Kinmenin, Matsun ja Penghun saarille.

Armeijan päätehtävänä on puolustautuminen mahdollista aseellista hyökkäystä vastaan, vastahyökkäykset maihinnousua vastaan sekä kaupunkisodankäynti.

## Organisaatio
Kiinan tasavallan armeija koostuu 3 armeijasta, 5 armeijakunnasta, 35 prikaatista (25 jalkaväkiprikaatia, 5 panssariprikaatia ja 3 moottoroitua jalkaväkiprikaatia). Kaikki jalkaväkiprikaatit siirrettiin reserviin vuoden 2005 jälkeen.

Vuodesta 2021 lähtien maavoimien komentajana on toiminut kenraali Hsu Yen-pu.

## Historia
Kiinan tasavallan armeija perustettiin vuonna 1925 Sun Yat-senin johtaman Guomindang-puolueen aseellisena osana nimellä kansallinen vallankumousarmeija. Se osallistui Toiseen Kiinan-Japanin sotaan ja Kiinan sisällissotaan ennen Kiinan tasavallan johdon vetäytymistä Taiwaniin vuonna 1949. Vuoden 1949 jälkeen Kiinan tasavallan armeija on osallistunut sotatoimiin Kinmenin ja Dachenin saaristossa Guningtoun taistelussa ja sekä ensimmäisessä että toisessa Taiwanin kriisissä. Kiinan tasavallan armeijan kommandot tekivät myös usein iskuja Fujianin maakuntaan.

1970-luvulle saakka armeijan virallisena tavoitteena oli palauttaa Kiinan mantereella sijaitsevat alueet Kiinan tasavallan osaksi. Sotatilalain purkamisen jälkeen vuonna 1988 ja 1990-luvulla tapahtuneen demokratisoitumisen myötä armeijan tehtäväksi on muodostunut Taiwanin, Penghun, Kinmenin ja Matsun puolustaminen.

Vuonna 2021 armeijan kemiallisiin hyökkäyksiin erikoistunut joukko sai tehtäväkseen desinfioida Taoyuanin kansainvälisen lentokentän koronaviruspandemian vuoksi.

## Lähteet
William Henry Phelps

**William Henry Phelps** (14. kesäkuuta 1875 New York City – 8. joulukuuta 1965 Caracas, Venezuela) oli yhdysvaltalainen lintutieteilijä ja liikemies.

William Phelpsin vanhemmat olivat Dudley F. Phelps ja Louise Lander Prince Phelps. Hän opiskeli Milton Academyssa ja Harvardissa. Vuonna 1896 Phelps matkusti lintutieteelliselle tutkimusmatkalle Venezuelaan mentorinsa Frank Chapmanin ja Wirt Robinsonin kehotuksesta. Matkallaan hän rakastui brittiläisen maahanmuuttajaperheen tyttäreen Alicia Elvira Tuckeriin. Phelps palasi Yhdysvaltoihin mukanaan pieni näytekokoelma, jonka hän luovutti American Museum of Natural Historylle. Hän laati ensimmäisen tutkielmansa kokoelman linnuista yhdessä Chapmanin kanssa vuonna 1897 (*Birds observed on a collecting trip to Bermúdez, Venezuela. By William Henry Phelps. With critical notes and descriptions of two new species, by Frank M. Chapman*). Päätettyään opintonsa Harvardissa Phelps palasi Venezuelaan ja avioitui Alicia Tuckerin kanssa. He asettuivat Maturíniin, missä Phelps aloitti liiketoimintansa myymällä kahvia. Heille syntyi kolme poikaa, joista William Henry Phelps, Jr. avusti häntä myöhemmin kaikessa lintutieteeseen liittyvässä.

Phelps nimesi useita uusia lintulajeja, useimmat yhdessä John Todd Zimmerin tai poikansa kanssa. Näitä olivat muun muassa venezuelanviuhkakerttuli (*Myioborus cardonai*), keltarillikerttuli (*Myioborus pariae*), valkonaamakerttuli (*Myioborus albifacies*), venezuelantinami (*Crypturellus ptaritepui*) ja venezuelanluhtakana (*Rallus wetmorei*).

Phelps julkaisi suuren määrän tieteellisiä kirjoituksia.

## Lähteet
Guillaume Marie Anne Brune

**Guillaume Marie Anne Brune** (13. maaliskuuta 1763 – 2. elokuuta 1815) oli ranskalainen sotilas ja poliitikko, joka nousi Ranskan marsalkan arvoon palvellessaan Napoleonia.

## Nuoruus
Guillaume Marie Anne Brune syntyi vuonna 1763 lakimiehen pojaksi Corrézen kaupungissa Brive-la-Gaillarden maakunnassa. Hän asettui ennen Ranskan vallankumousta Pariisiin opiskelemaan lakia, ja hänestä tuli politiikasta kirjoittava toimittaja. Vallankumouksen yhteydessä hän liittyi populistiseen kordelieeriklubiin, jossa muita merkittäviä jäseniä olivat Jean-Paul Marat ja Georges Danton, ja hän ystävystyi Dantonin kanssa.

## Sotilasura

Brune korotettiin prikaatin kenraaliksi 1793, ja hän osallistui Ranskan rojalisteja vastaan käytyihin taisteluihin, joita nimitettiin 13. Vendémiaireksi (5. lokakuuta 1795). Vuonna 1796 hän palveli Napoleonia Italian-sotaretkellä, koska hänet oli korotettu divisioonan kenraaliksi hyvästä palveluksesta taistelukentällä. Vuonna 1798 hän johti Ranskan hyökkäystä Sveitsiin, jossa hän oli perustamassa Helvetian tasavaltaa. Seuraavana vuonna hän komensi ranskalaisia Amsterdamissa Britannian ja Venäjän maihinnousun aikaan ja voittikin viholliset Castricumin taistelussa, jossa vihollisia komensi Yorkin herttua. Hänet palkittiin saavutuksista Vendéen maakunnassa ja Italian niemimaalla vuosina 1799–1801 (voittaessaan Bozzolon taistelun).
Vuonna 1802 Napoleon lähetti Brunen suurlähettilääksi osmanien valtakuntaan, jossa hän kahden vuoden diplomaattipalveluksen jälkeen oli pannut alulle suhteet Ranskan ja Persian kanssa.
 
Napoleonin kruunauksen yhteydessä (2. joulukuuta 1804) Brune sai nimityksen Ranskan marsalkaksi. Vuonna 1807 hän osallistui neljännen liittokunnan sotaan Pohjois-Saksassa ja valtasi ruotsalaisten hallitseman Pommerin. Brune ei kuitenkaan ollut keisarin suosikki, sillä hänen tasavaltalaiset ajatuksensa ja tapaaminen Kustaa IV Aadolfin kanssa vahvistivat Napoleonin epäilyksiä Brunen uskollisuudesta keisarikunnalle.

## Satapäiväinen keisarikunta
Napoleonin palatessa valtaan 20. maaliskuuta 1815 Brune kutsuttiin taas aktiivipalvelukseen ja nimitettiin Varia vartioivan Varin armeijan johtoon, jolloin hän puolusti Ranskaa Itävallan armeijoita vastaan. Bourbonien palattua valtaan Napoleonin lopullisen vangitsemisen jälkeen ranskalainen rojalisti murhasi Brunen Avignonin kaupungissa. Hänen ruumiinsa heitettiin Rhôneen, josta se nostettiin ja haudattiin myöhemmin Saint-Just-Sauvageen.

## Avioliitto
Brune meni vuonna 1788 naimisiin Jeanne Nicolasin kanssa, ja he saivat viisi lasta.

## Aiheesta muualla
Kolpochoerus

**Kolpochoerus** on sukupuuttoon kuollut sikasuku, joka eli myöhäiseltä mioseenilta aina keskiselle pleistoseeniepookille asti. Sukua tavattiin vain Afrikassa, mutta se oli levinnyt laajalle mantereella. Se eli luultavasti metsämailla. Sukuun kuului sekä pieniä että suuria sikalajeja. Lajeja tunnetaan ainakin kahdeksan. *Kolpochoerus* oli nykyisten pensselisikojen ja jättiläismetsäkarjujen sukulainen. Se muistutti ruumiinrakenteeltaan nykyisiä pensselisikoja ja sikojen suvun lajeja, mutta oli hieman pidempi. Nykyinen jättiläismetsäkarju on saattanut polveutua *Kolpochoerus*-suvusta.

## Lähteet
Mika Helkearo -palkinto

** Mika Helkearo -palkinto** on Suomen Jääkiekkoliiton vuosittain jakama palkinto, joka annetaan sille mestishyökkääjälle, jonka mestisjoukkueiden päävalmentajat ovat äänestäneet parhaaksi hyökkääjäksi. Palkinto on myönnetty kaudesta 2003–2004 alkaen ja ensimmäinen palkinnon saaja oli Sportin Teemu Kuusisto. Syksyllä 2010 palkinto nimettiin Mika Helkearon mukaan.

Mestiksen parhaaksi hyökkääjäksi on yleensä valittu Mestiksen pistepörssin voittanut pelaaja.

## Palkinnon saajat

## Lähteet
Tales of the Inexpressible

**Tales of the Inexpressible** on brittiläisen elektronisen musiikin yhtye Shponglen toinen albumi. Se julkaistiin heinäkuussa 2001. CD-version lisäksi levy julkaistiin myös tuplavinyylilevynä.

## Kappaleluettelo
### CD
# 
# 
# 
# 
# 
# 
# 
# 
# 

### Vinyyliversio
**A-puoli**
# 
# 
**B-puoli**
# 
# 
**C-puoli**
# 
# 
**D-puoli**
# 
# 
#
Hurel-Dubois

**Avions Hurel-Dubois** oli vuonna 1947 perustettu Meudonissa toiminut ranskalainen lentokonetehdas. Sen perustivat insinööri Maurice Hurel (1896-1982) ja investoija Léon-Joseph Dubois (1890-1966).

Yhtiö kehitti muutamasta lentokoneesta prototyypit, mutta sai tehtyä yhden piensarjan HD-32-(2 kpl) ja HD-34 (8 kpl) koneista. Vuonna 1948 yhtiön suunnittelema HD-10-yleisilmailukone lensi.  HD-45-projektissa tutkittiin reaktiomoottoria.

Yhtiö valmisti naselleja ja yhdistyi Snecmaan vasta vuonna 2000.. Vuonna 2005 alkuperäisen Hurel-Hispanon jatkajaksi perustettiin Aircelle-yhtiö..

## Lähteet

## Aiheesta muualla
*Aviafrance : Les avions Hurel-Dubois
All of Me

”**All of Me**” on Gerald Marksin ja Seymour Simonsin säveltämä ja sanoittama musiikkikappale vuodelta 1931. Se on yksi 1930-luvun suosituimmista yhdysvaltalaisia kappaleista ja nykyisin tunnettu pop- ja jazzstandardi.

New Yorkin musiikkikustantamot eivät aluksi kiinnostuneet Marksin ja Simonsin kappaleesta. Pitkän etsinnän jälkeen kaksikko löysi vaudeville-esiintyjä Belle Bakerin, joka suostui esittämään kappaleen radiossa. Bakerin aviomies oli kuollut hiljattain, ja kappaleen säe ”your goodbye left me with eyes that cry” (”hyvästisi jättivät kyyneleet silmiini”) muistutti laulajaa hänestä. Liikuttunut Baker puhkesi kyyneliin kesken kappaleen esityksen Detroitin Fisher Theatressa, mikä aiheutti sensaation lehdistössä.

Ensimmäisen hittinauhoituksen kappaleesta teki Paul Whiteman laulaja Mildred Baileyn kanssa joulukuussa 1931. Helmikuuhun 1932 mennessä listalla oli kolme eri versiota kappaleesta: Whitemanin, Louis Armstrongin ja Ben Selvinin, joista sekä Whiteman että Armstrong nousivat listan ensimmäiselle sijalle. Alkusuosion jälkeen kappale kuitenkin unohdettiin kunnes Frank Sinatra nosti sen uudelleen suosioon vuoden 1948 levytyksellään ja esityksellään vuoden 1952 elokuvassa *Laukauksia öisellä stadionilla*.

Suomeksi kappaleen ovat esittäneet muun muassa Neloset ja M. A. Numminen nimellä ”Kaiken saat” (suom. Erkki Ainamo).

## Lähteet
Polygynandria

**Polygynandria** tarkoittaa ainakin kahden uroksen ja ainakin kahden naaraan välistä seksuaalisuhdetta.

Bonoboilla polygynandria tai promiskuiteetti on tavanomaista. Ainoa rajoitus on, että naaraat eivät parittele aikuisten poikiensa kanssa.

## Katso myös
*Ryhmäavioliitto
*Polyamoria

## Lähteet

## Aiheesta muualla
*Bonobo Sex and Society
Vähä-Puolan voivodikunta

**Vähä-Puolan voivodikunta** () on yksi Puolan 16 voivodikunnasta eli läänistä. Se sijaitsee sisämaassa Puolan eteläosassa ja rajautuu etelässä Tatravuoriin ja Slovakiaan. Voivodikunnassa on arviolta 3&nbsp;372&nbsp;618 asukasta (vuonna 2015) ja sen pinta-ala on 15&nbsp;182,79 neliökilometriä. Sen pääkaupunki on Krakova.

## Kaupungit ja kunnat
Volvodikunnassa on 60 kaupunkia ja kuntaa.

*Krakova (756&nbsp;757)
*Tarnów (117&nbsp;109)
*Nowy Sącz (84&nbsp;594)
*Oświęcim (40&nbsp;979)
*Chrzanów (39&nbsp;797)
*Olkusz (37&nbsp;552)
*Nowy Targ (33&nbsp;493)
*Bochnia (29&nbsp;373)
*Gorlice (28&nbsp;539)
*Zakopane (27&nbsp;486)
*Skawina (23&nbsp;691)
*Andrychów (21&nbsp;691)
*Kęty (19&nbsp;252)
*Wadowice (19&nbsp;149)
*Wieliczka (19&nbsp;133)
*Trzebinia (18&nbsp;769)
*Myślenice (18&nbsp;070)
*Libiąż (17&nbsp;604)
*Brzesko (16&nbsp;827)
*Limanowa (14&nbsp;632)
*Rabka-Zdrój (13&nbsp;031)
*Brzeszcze (11&nbsp;730)
*Miechów (11&nbsp;717)
*Dąbrowa Tarnowska (11&nbsp;259)
*Krynica-Zdrój (11&nbsp;243)
*Bukowno (10&nbsp;695)
*Krzeszowice (9&nbsp;942)
*Sucha Beskidzka (9&nbsp;726)
*Wolbrom (9&nbsp;075)
*Chełmek (9&nbsp;065)
*Stary Sącz (8&nbsp;987)
*Niepołomice (8&nbsp;537)
*Mszana Dolna (7&nbsp;529)
*Szczawnica (7&nbsp;334)
*Tuchów (6&nbsp;501)
*Sułkowice (6&nbsp;305)
*Proszowice (6&nbsp;205)
*Dobczyce (6&nbsp;028)
*Grybów (6&nbsp;025)
*Maków Podhalański (5&nbsp;738)
*Piwniczna-Zdrój (5&nbsp;717)
*Jordanów (5&nbsp;112)
*Muszyna (4&nbsp;980)
*Biecz (4&nbsp;585)
*Kalwaria Zebrzydowska (4&nbsp;503)
*Słomniki (4&nbsp;331)
*Żabno (4&nbsp;271)
*Szczucin (4&nbsp;069)
*Zator (3&nbsp;726)
*Skała (3&nbsp;693)
*Alwernia (3&nbsp;406)
*Wojnicz (3&nbsp;404)
*Bobowa (3&nbsp;018)
*Radłów (c. 2&nbsp;800)
*Ryglice (2&nbsp;784)
*Nowy Wiśnicz (2&nbsp;716)
*Ciężkowice (2&nbsp;378)
*Czchów (2&nbsp;207)
*Swiątniki Górne (2&nbsp;101)
*Zakliczyn (1&nbsp;556)

## Lähteet

## Aiheesta muualla

* Voivodikunnan internetsivut
Jamal Alioui

**Jamal Alioui** (, s. 2. kesäkuuta 1982 Saint-Étienne, Ranska) on marokkolainen jalkapalloilija. Laitapuolustajana pelaava Alioui edustaa Qatarin pääsarjassa pelaavaa Al-Kharitiyath'ta.

## Maajoukkueura
Alioui on edustanut Marokkoa vuodesta 2003 lähtien. Hän oli voittamassa Marokolle hopeaa vuoden 2004 Afrikan kisoissa ja oli mukana myös vuoden 2008 Afrikan kisoissa, sekä vuoden 2012 Afrikan-mestaruuskisoissa. Molemmissa kisat päättyivät Marokon osalta alkulohkoon.

## Aiheesta muualla
* Jamal Alioui tilastot Ligue 1:ssä